L 111/20 Jurnalul Oficial al Uniunii Europene 4.5.2010 DECIZIA CONSILIULUI din 26 aprilie 2010 de completare a Codului frontierelor Schengen cu dispoziții referitoare la supravegherea frontierelor externe maritime în contextul cooperării operative coordonate de Agenţia Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (2010/252JUE) CONSILIUL UNIUNII EUROPENE, având în vedere Regulamentul (CE) nr. 562/2006 al Parla- mentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul frontierelor Schengen) (), în special articolul 12 alineatul (5), având în vedere propunerea Comisiei Europene, întrucât: Supravegherea frontierelor are drept scop prevenirea trecerii neautorizate a frontierei, combaterea criminalității transfrontaliere şi reținerea sau luarea de alte măsuri împotriva persoanelor care au trecut ilegal frontiera. Supravegherea frontierelor trebuie să fie eficace în împie- dicarea și descurajarea persoanelor de a se sustrage veri- ficărilor de la punctele de trecere a frontierei şi în depistarea trecerii neautorizate a frontierelor externe. Apenţia Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (denumită în continuare „agenția”) este responsabilă de coordonarea acestei cooperări operative între statele membre pentru a facilita aplicarea dreptului Uniunii, inclusiv în ceea ce priveşte supravegherea fron- tierelor. Sunt necesare norme suplimentare în ceea ce priveşte activitățile de supraveghere a  frontierei efectuate de unitățile maritime și aeriene ale unui stat membru la frontiera maritimă a altor state membre, în contextul cooperării operative coordonate de agenție și în vederea consolidării în continuare a unei astfel de cooperări. În conformitate cu Regulamentul (CE) nr. 562/2006 și cu principiile generale ale dreptului Uniunii, măsurile luate în cursul operațiunii de supraveghere trebuie să fie proporționale cu obiectivele urmărite şi să respecte pe deplin drepturile fundamentale şi drepturile refugiaților şi ale solicitanților de azil, incluzând, în special, inter- zicerea returnării. Statele membre sunt obligate prin dispozițiile acquis-ului în materie de azil și în special () JO L 105, 13.4.2006, p. 1. (6) (7) cele din Directiva 2005/85/CE a Consiliului din 1 decembrie 2005 privind standardele minime cu privire la procedurile din statele membre, de acordare şi retragere a statutului de refugiat (?), referitor la cererile de azil efectuate pe teritoriul acestora, inclusiv la frontieră sau în zonele de tranzit ale statelor membre. În cadrul reuniunilor sale din 18 și 19 iunie 2009 şi din 29 şi 30 octombrie 2009, Consiliul European a subliniat necesitatea intensificării operațiunilor de control la frontieră coordonate de agenție și a unor reguli clare de angajare pentru patrularea în comun. Consiliul European din iunie a subliniat, de asemenea, necesitatea unor reguli pentru debarcarea persoanelor salvate. Ar trebui să se ia în calcul faptul că operațiunile de supraveghere a frontierei coordonate de agenție se desfăşoară conform unui plan operativ și conform calen- darului și instrucțiunilor emise de un centru de coor- donare, în cadrul căruia statele membre participante şi agenția sunt reprezentate, și că unul sau mai multe state membre gazdă, a căror frontieră va fi supravegheată, sunt identificate înainte de începerea operațiunii. Punerea în aplicare a prezentei decizii nu aduce atingere repartizării competențelor între Uniune şi statele membre şi nu afectează obligațiile statelor membre care le revin în temeiul Convenției Organizaţiei Naţiunilor Unite privind dreptul mării, Convenției internaționale pentru ocrotirea vieții omeneşti pe mare, Convenției internaționale privind căutarea și salvarea pe mare, Convenţiei Organizaţiei Națiunilor Unite împotriva criminalității transnaționale organizate şi a Protocolului la aceasta împotriva traficului ilegal de migranți pe cale terestră, a aerului şi pe mare, Convenției privind statutul refugiaților, Convenției pentru apărarea drepturilor omului şi a libertăţilor fundamentale, precum şi în temeiul altor instrumente internaționale relevante. În cadrul desfășurării unei operațiuni de supraveghere a frontierei pe mare, se poate întâlni situația în care ar putea fi necesar să se acorde asistenţă unor persoane aflate în dificultate. () JO L 326, 13.12.2005, p. 13.